5. kesäkuuta
Tapahtumia

1654 – Protestanttisen Ruotsin hallitsija, kuningatar Kristiina luopui kruunusta ja kääntyi salaa katolilaiseksi.
1829 – HMS Pickle valtasi aseistautuneen orjalaiva Voladoran Kuuban rannikolla.
1837 – Teksasin Houstonille myönnettiin kaupunkioikeudet.
1849 – Tanskasta tuli uuden perustuslain myötä perustuslaillinen monarkia.
1851 – Harriet Beecher Stowen orjuuden vastainen jatkokertomusromaani Setä Tuomon tupa (”Uncle Tom's Cabin” tai ”Life Among the Lowly”) alkoi ilmestyä National Era -sanomalehdessä. Sarja kesti kymmenen kuukautta.
1900 – Buurisota: brittisotilaat valloittivat Etelä-Afrikan Pretorian.
1917 – Ensimmäinen maailmansota: kutsunnat alkoivat Yhdysvalloissa armeijan rekisteröintipäivänä (”Army registration day”).
1924 – Ernst Alexanderson lähetti ensimmäisen faksimilekopion Atlantin yli (isälleen Ruotsiin).
1932 – Isänmaallinen kansanliike perustettiin.
1933 – Yhdysvaltain kongressi luopui kultakannasta säädöksellään, joka mitätöi velkojien oikeuden vaatia maksua kullassa.
1944 – Toinen maailmansota: yli tuhat brittiläistä pommikonetta pudotti 5 000 tonnia pommeja Saksan tykistöasemiin Normandian rannikolla alkuvalmisteluna seuraavan päivän Normandian maihinnousulle (”D-Day”).
1947 – Marshall-suunnitelma: Harvardin yliopistossa pitämässään puheessa Yhdysvaltain ulkoministeri George Marshall vaati talousapua sodan runtelemaan Eurooppaan.
1948 – Neuvostoliitto alensi Suomen jäljellä olleet sotakorvaukset puoleen.
1956 – Elvis Presley esitteli uuden singlensä, ”Hound Dog”, The Milton Berle Show’ssa ja aiheutti skandaalin vihjailevilla lantioliikkeillään.
1959 – Singaporen ensimmäinen hallitus vannoi virkavalan.
1960 – Kolme telttailijaa surmattiin Espoossa Bodominjärven rannassa. Bodominjärven murhista tuli Suomen tunnetuimpia henkirikoksia.
1963 – Ison-Britannian puolustusministeri John Profumo erosi puhelintyttöskandaalin takia.
1967 – Kuuden päivän sota alkoi: Israelin ilmavoimat hyökkäsi samanaikaisesti Egyptin, Jordanian ja Syyrian ilmavoimia vastaan.
1968 – Sirhan Sirhan ampui Yhdysvaltain presidenttiehdokasta Robert F. Kennedyä Ambassador Hotelissa Los Angelesissa. Kennedy kuoli 6. kesäkuuta.
1972 – Yhdistyneiden kansakuntien ympäristöohjelma perustettiin.
1975 – Suezin kanava avattiin ensimmäisen kerran sitten kuuden päivän sodan.
1976 – Tetonin pato romahti Idahossa, Yhdysvalloissa. 11 ihmistä kuoli tulvan seurauksena.
1977 – Vallankaappaus Seychelleillä.
1977 – Uuden Valamon luostariin valmistui uusi kirkko.
1977 – Apple II, ensimmäinen yleiskäyttöinen henkilökohtainen tietokone, tuli myyntiin.
1981 – CDC raportoi, että viidellä homoseksuaalisella miehellä Los Angelesissa oli harvinainen keuhkokuumeen muoto, jota oli tavattu ainoastaan potilailla joilla oli heikentynyt immuunijärjestelmä. Kyseessä olivat ensimmäiset tunnistetut AIDS-potilaat.
1984 – Intian pääministeri Indira Gandhi määräsi hyökättäväksi Kultaiseen temppeliin, sikhien pyhään paikkaan.
1986 – SKDL:n vähemmistö ("taistolaiset") erotettiin puolueen eduskuntaryhmästä. Kymmenen erotettua kansanedustajaa järjestyi Demokraattisen Vaihtoehdon eduskuntaryhmäksi.
1995 – Bosen-Einsteinin kondensaattia valmistettiin ensimmäistä kertaa.
2002 – Mozilla-selaimesta julkistettiin ensimmäinen 'virallinen' versio (1.0).
2006 – Serbia julistautui valtioliiton Serbia ja Montenegro juridiseksi seuraajavaltioksi kun Montenegro erosi liitosta ja itsenäistyi.
2020 – Keskustan puheenjohtaja Katri Kulmuni ilmoitti eroavansa valtiovarainministerin tehtävästä viestintä-ja esiintymiskoulutuksen laskusta syntyneen kohun takia.